Oficialusis leidinys L 051 , 22/02/2002 p. 0014 - 0022



Komisijos reglamentas (EB) Nr. 327/2002 2002 m. vasario 21 d. iš dalies keičiantis Reglamentą (EB) Nr. 2316/1999, nustatantį išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1251/1999 [1], nustatantį paramos tam tikrų lauko kultūrų augintojams sistemą, su paskutiniais pakeitimais, padarytais Reglamentu (EB) Nr. 1038/2001 [2], ypač į jo 9 straipsnį, kadangi: (1) Komisijos reglamente (EB) Nr. 2316/1999 [3] su paskutiniais pakeitimais, padarytais Reglamentu (EB) Nr. 1157/2001 [4], yra nustatytos Reglamento (EB) Nr. 1251/1999 išsamios taikymo taisyklės, susijusios su išmokų už plotą suteikimo tam tikroms lauko kultūroms sąlygomis. (2) Reglamento (EB) Nr. 1251/1999 5a straipsnio 2 dalyje yra nustatyta, kad valstybės narės turi tikrinti ne mažiau kaip 30 % pluoštinėmis kanapėmis apsėtų plotų, dėl kurių buvo pateiktos paraiškos išmokai gauti, ir ne mažiau kaip 20 % plotų, jei valstybė narė taiko tokių lauko kultūrų išankstinio patvirtinimo sistemą. 2001–2002 prekybos metais įgyta patirtis rodo, kad turėtų būti nurodyti išsamesni reikalavimai Reglamente (EB) Nr. 2316/1999 nustatytiems patikrinimams. (3) Nuoseklumo ir supaprastinimo sumetimais reikėtų išbraukti specialiąsias nuostatas, taikomas rapso sėkloms, išaugintoms iš tame pačiame ūkyje gaunamų sėklų. (4) 1992 m. gruodžio 23 d. Komisijos reglamentas (EEB) Nr. 3887/92, išdėstantis išsamias tam tikrų Bendrijos paramos programos schemų integruotos administravimo ir kontrolės sistemos taikymo taisykles [5], su paskutiniais pakeitimais, padarytais Reglamentu (EB) Nr. 2721/2000 [6], buvo konsoliduotas ir pakeistas Reglamentu (EB) Nr. 2419/2001 [7] su pakeitimais, padarytais Reglamentu (EB) Nr. 2550/2001 [8]. Tai darant buvo nuspręsta atitinkamų programų specialiąsias nuostatas, apibrėžiančias plotus, pervesti į įgyvendinimo taisykles. (5) 2001 m. gruodžio 28 d. Komisijos reglamente (EB) Nr. 1/2002, nustatančiame išsamias taisykles dėl Tarybos reglamento (EB) Nr. 1259/1999 nustatančio bendrąsias tiesioginės paramos schemų pagal bendrąją žemės ūkio politiką taisykles [9], yra įvesta kai kuriems gamintojams taikoma supaprastinta sistema. Tame reglamente numatyta, kad apskaičiuojant Reglamento (EB) Nr. 1251/1999 3 straipsnio 7 dalyje minimą kiekvieną bazinio ploto viršijimą ir apskaičiuojant referencinį derlingumą, būtų atsižvelgta į pagal supaprastintą sistemą pateikiamas specialias paraiškas. (6) Norėdami gauti išmokas už plotus, gamintojai privalo atidėti tam tikrą savo ūkio žemės plotą. Norint užtikrinti sistemos veiksmingumą, gamintojams neturėtų būti leidžiama žemės ūkio paskirčiai naudoti atidėtą žemę. (7) Austrija nurodė naujus kai kurių regionų, kuriems už kietuosius kviečius gali būti mokama papildoma išmoka, pavadinimus. (8) Atsižvelgiant į Italijos, Nyderlandų ir Jungtinės Karalystės paduotas paraiškas, remiantis tų valstybių narių regionų planais, turi būti nustatyti nauji baziniai plotai, tačiau nekeičiamas bendras bazinis plotas. (9) Remiantis 1994 m. balandžio 26 d. Tarybos reglamentu (EB) Nr. 1017/94 dėl šiuo metu Portugalijoje lauko kultūromis apsėtos žemės pavertimo ekstensyviajai gyvulininkystei skirta žeme [10] su paskutiniais pakeitimais, padarytais Reglamentu (EB) Nr. 2582/2001 [11], pateiktos paraiškos 16185 hektarams pertvarkyti. Todėl bazinis plotas turėtų būti atitinkamai pataisytas. (10) Valstybės narės pranešė bandymų, nustatančių tetrahidrokanabinolio kiekius 2001 m. pasėtose kanapių veislėse rezultatus. Į šiuos rezultatus reikėtų atsižvelgti sudarant kanapių veislių, už kurias kitais prekybos metais gali būti suteiktos išmokos už plotą, sąrašą ir veislių, laikinai nustatytų 2002–2003 metams, kurias tais prekybos metais reikės toliau tirti, sąrašą. (11) Dėl to Reglamentą (EB) Nr. 2316/1999 reikėtų atitinkamai pataisyti. (12) Šiame reglamente numatytos priemonės atitinka Grūdų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2316/1999 iš dalies keičiamas taip: 1) 3 straipsnio 1 dalies c punktas pakeičiamas taip: "c) kuriuose lauko kultūros įprastinėmis sąlygomis auginamos bent jau iki pražydėjimo. Aliejininės ir baltyminės kultūros, linų sėmenys, pluoštiniai linai ir kietieji kviečiai turi būti auginami pagal įprastines vietos standartus bent iki birželio 30 d. prieš atitinkamus prekybos metus, nebent visiškai subrandintas derlius būtų nuimtas iki minėtos datos. Baltyminius augalus galima nuimti tik po to, kai jie pasiekia pieninę brandą. Kad būtų galima atlikti Reglamento (EB) Nr. 1251/199 5a straipsnio 2 dalyje numatytus patikrinimus, pluoštinės kanapės turi būti ir toliau auginamos įprastomis sąlygomis pagal vietos standartus ne mažiau kaip 10 dienų nuo nužydėjimo. Tačiau valstybė narė XIII priede nustatyta tvarka tikrinimo tikslams gali leisti pluoštines kanapes nuimti prasidėjus žydėjimui, bet nepraėjus 10 dienų nuo jo, jei tikrintojai nurodo, kurios reprezentacinės kiekvieno sklypo dalys turi būti naudojamos ne mažiau kaip 10 dienų nuo nužydėjimo."; 2) 4 straipsnio 2 dalies b punktas pakeičiamas taip: "b) sėklos, gauta iš sertifikuotos dvigubo nulio veislės sėklos, išaugintos tame pačiame ūkyje;"; 3) 4 straipsnio 3 dalis išbraukiama; 4) 6 straipsnio 5 dalies pabaigoje įrašoma: "Jei nustatoma, kad valstybės narės nustatytas mažiausias sertifikuotos sėklos kiekis ir faktiškai panaudotos sėklos kiekis neatitinka, plotas apskaičiuojamas sertifikuotos sėklos visą kiekį, dėl kurio panaudojimo augintojas pateikė įrodymą, dalijant iš valstybės narės to augintojo regionui nustatyto minimalaus kiekio į hektarą. Atlikus pirmiau minėtus sumažinimus, į taip nustatytą plotą atsižvelgiama apskaičiuojant teisę į papildomą išmoką arba specialią pagalbą."; 5) 7b straipsnio 1 dalies paskutinė pastraipa pakeičiama taip: "Šio reglamento XII priedo 2 punkto b papunktyje nurodytoms pluoštinių kanapių veislėms visose šias veisles auginančiose valstybėse narėse 2002–2003 prekybos metais taikoma B procedūra."; 6) 19 straipsnio 3 dalis pakeičiama taip: "3. Atskirti plotai negali būti naudojami jokiai kitai žemės ūkio gamybai, išskyrus nurodytai Reglamento (EB) Nr. 1251/1999 6 straipsnio 3 dalyje, žemės ūkio ar pelningai veiklai, kuri būtų nesuderinama su lauko kultūrų auginimu."; 7) IV priedas pakeičiamas šio reglamento I priedu; 8) VI priede antraštėse "Italija", "Nyderlandai", "Portugalija" ir "Jungtinė Karalystė" nurodyta išsami informacija pakeičiama šio reglamento II priede pateikta išsamia informacija; 9) VII priedas pakeičiamas šio reglamento III priedu; 10) XII priedas pakeičiamas šio reglamento IV priedu; 11) XIII priedas pakeičiamas šio reglamento V priedu. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Jis taikomas 2002–2003 ir kitiems prekybos metams. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, 2002 m. vasario 21 d. Komisijos vardu Franz Fischler Komisijos narys [1] OL L 160, 1999 6 26, p. 1. [2] OL L 145, 2001 5 31, p. 16. [3] OL L 280, 1999 10 30, p. 43. [4] OL L 157, 2001 6 14, p. 8. [5] OL L 391, 1992 12 31, p. 36. [6] OL L 314, 2000 12 14, p. 8. [7] OL L 327, 2001 12 12, p. 11. [8] OL L 341, 2001 12 22, p. 105. [9] OL L 1, 2002 1 3, p. 1. [10] OL L 112, 1994 5 3, p. 2. [11] OL L 345, 2001 12 29, p. 5. -------------------------------------------------- I PRIEDAS " IV PRIEDAS (6 straipsnio 1 dalies antra pastraipa) AUSTRIJOS ZONOS, KURIOMS GALI BŪTI TAIKOMA PAPILDOMA IŠMOKA UŽ KIETUOSIUS KVIEČIUS PANNONIA: 1. Gebiete der Bezirksbauernkammern 2046 Tullnerfeld-Klosterneuburg 2054 Baden 2062 Bruck/Leitha-Schwechat 2089 Baden 2101 Gänserndorf 2241 Hollabrunn 2275 Tullnerfeld-Klosterneuburg 2305 Korneuburg 2321 Mistelbach 2330 Krems/Donau 2364 Gänserndorf 2399 Mistelbach 2402 Mödling 2470 Mistelbach 2500 Hollabrunn 2518 Hollabrunn 2551 Bruck/Leitha-Schwechat 2577 Korneuburg 2585 Tullnerfeld-Klosterneuburg 2623 Wr. Neustadt 2631 Mistelbach 2658 Gänserndorf 2. Gebiete der Bezirksreferate 3018 Neusiedl/See 3026 Eisenstadt 3034 Mattersburg 3042 Oberpullendorf 3. Gebiete der Landwirtschaftskammer 1007 Wien " -------------------------------------------------- II PRIEDAS "(1000 ha) | Regionas | Visos lauko kultūros | Iš jų – kukurūzų | ITALIJA | 5801,2 | 400,8 | NYDERLANDAI | 441,7 | 208,3 | PORTUGALIJA Azorai | 9,7 | | Madeira —drėkinami | 0,31 | 0,29 | —kiti | 0,30 | | Žemyninė dalis —drėkinami | 293,4 | 221,4 | —kiti | 687,9 | | JUNGTINĖ KARALYSTĖ Anglija | 3794,6 | 33,2 (1) | Škotija | 551,6 | | Šiaurės Airija | 52,9 | | Velsas | 61,4 | 1,2 (1)" | -------------------------------------------------- III PRIEDAS " „VII PRIEDAS (10 straipsnio 4 dalis) +++++ TIFF +++++ +++++ TIFF +++++ " -------------------------------------------------- IV PRIEDAS " XII PRIEDAS (7a straipsnio 1 dalis) Pluoštinių linų ir kanapių, kuriems taikoma paramos sistema, veislės 1. Pluoštiniai linai Adelie Agatha Angelin Argos Ariane Aurore Belinka Caesar Augustus Diane Diva Electra Elise Escalina Evelin Exel Hermes Ilona Laura Liflax Liviola Marina Marylin Nike Opaline Rosalin Venus Veralin Viking Viola 2a. Pluoštinės kanapės Carmagnola Beniko Cs Delta-Ilosa Delta 405 Dioica 88 Epsilon 68 Fedora 17 Fédrina 74 Felina 32 Felina 34 – Félina 34 Ferimon-Férimon Fibranova Fibrimon 24 Fibrimon 56 Futura Futura 75 Juso 14 Santhica 23 Uso 31 2b. Pluoštinės kanapės, patvirtintos 2002–2003 prekybos metais Bialobrzeskie Fasamo Fedora 19 Santhica 27 " -------------------------------------------------- V PRIEDAS " XIII PRIEDAS (7b straipsnio 1 dalis) BENDRIJOJE TAIKOMAS Δ9-THC (TETRAHIDROKANABINOLIO) KIEKIO KANAPIŲ VEISLĖSE KIEKYBINIO NUSTATYMO METODAS 1. Objektas ir taikymo sritis Šiuo metodu siekiama nustatyti Δ9-THC (tetrahidrokanabinolio) kiekį kanapių veislėse (Cannabis sativa L.). Šis metodas apima toliau aprašytą A arba B procedūrą. Metodo pagrindas yra kiekybinis Δ9-THC (tetrahidrokanabinolio) nustatymas dujų chromatografija po ekstrahavimo tinkamu tirpikliu. 1.1 A procedūra A procedūra taikoma tikrinant produkciją, kaip numatyta Reglamento (EB) Nr. 1251/1999 5a straipsnio 2 dalyje. 1.2 B procedūra B procedūra taikoma šio reglamento 7b straipsnio 1 dalyje numatytais atvejais ir tikrinant, ar laikomasi Reglamento (EB) Nr. 1251/1999 5a straipsnio 1 dalies antroje pastraipoje nustatytų sąlygų, turint omeny kanapių veislių, kurioms gali būti suteikta pagalba 2001–2002 prekybos metais, sąrašo papildymą. 2. Mėginių ėmimas Kai valstybė narė naudojasi 3 straipsnio 1 dalies c punkto trečioje pastraipoje numatyta galimybe, tam, kad būtų galima paimti mėginį, tikrintojo nurodymu, bent dešimtį dienų po nužydėjimo lauke turi būti paliktos ne mažiau kaip trys aiškiai nurodytos sklypo dalys, kuriose būtų ne mažiau kaip 4000 augalų. 2.1 Mėginiai - A procedūra: iš augančių konkrečios veislės kanapių paimama 30 cm augalo dalis, kurioje yra bent vienas kiekvieno pasirinkto augalo moteriškas žiedynas. Mėginiai turi būti imami po 20 dienų nuo pražydėjimo iki 10 dienos po nužydėjimo, dienos metu, sistemingai, kad būtų užtikrinta, jog mėginys yra būdingas tam laukui, neimant iš pasėlių kraštų. Valstybė narė gali leisti imti bandinį 20 dienų (nuo pirmos iki dvidešimtos) nuo pražydėjimo, jei kiekvienos auginamos veislės kiti tipiniai mėginiai bus imami laikantis anksčiau nurodytų taisyklių – nuo 20 dienos po pražydėjimo iki 10 dienos nuo nužydėjimo, - B procedūra: iš augančių konkrečios veislės kanapių paimamas kiekvieno pasirinkto augalo viršutinis trečdalis. Mėginiai turi būti imami 10 dienų nuo nužydėjimo, dienos metu, sistemingai, kad būtų užtikrinta, jog mėginys yra būdingas tam laukui, neimant iš pasėlių kraštų. Dvinamių veislių turi būti imami tik moteriški augalai. 2.2 Mėginio dydis - A procedūra: kiekvieną mėginį turi sudaryti po 50 augalų dalių iš kiekvieno lauko, - B procedūra: kiekvieną bandinį turi sudaryti po 200 augalų dalių iš kiekvieno lauko. Kiekvienas mėginys nesusitraiškant dedamas į medžiaginį arba popierinį maišelį ir siunčiamas į laboratoriją tyrimams. Prireikus valstybė narė gali numatyti antrą mėginį, imamą pakartotinai analizei, kurį laiko augintojas arba už tyrimą atsakinga įstaiga. 2.3 Mėginio džiovinimas ir laikymas Mėginiai turi būti pradėti džiovinti kuo skubiau, visada ne vėliau kaip per 48 valandas, taikant bet kokį metodą žemesnėje kaip 70 °C temperatūroje. Mėginius reikėtų džiovinti iki pastovaus svorio ir iki 8–13 % drėgnumo. Išdžiovinti mėginiai laikomi nesutraiškant žemesnėje kaip 25 °C temperatūroje, tamsioje vietoje. 3. THC kiekio nustatymas 3.1 Tiriamojo mėginio paruošimas Nuo išdžiovintų mėginių pašalinami stiebeliai ir sėklos. Išdžiovinti mėginiai malami tol, kol gaunami vidutiniškai smulkūs milteliai (galintys išbyrėti pro 1 mm sieto akutes). Miltelius galima 10 savaičių laikyti žemesnėje kaip 25 °C temperatūroje, tamsioje, sausoje vietoje. 3.2 R eagentai ir ekstrahavimo tirpalas Reagentai - Δ9-tetrahidrokanabinolis, skirtas vien tik chromatografiniams tikslams, - skvalanas, skirtas vien tik chromatografiniams tikslams, kaip vidinis etaloninis tirpalas. Ekstrahavimo tirpalas - 35 g skvalano 100 ml heksano. 3.3 Δ9-THC ekstrahavimas Pasveriama 100 g miltelių tiriamo mėginio, dedama į centrifugą ir pridedama 5 ml ekstrakcinio tirpalo, turinčio vidinio etaloninio tirpalo. Dedama į ultragarsinę vonią ir paliekama 20 min. 5 minutes centrifuguojama 3000 apsisukimų per minutę greičiu, tada pašalinamas paviršinis THC tirpalas. Tirpalas įšvirkščiamas į chromatografą ir atliekama kiekybinė analizė. 3.4 Dujų chromatografija a) Prietaisas - dujų chromatografas su liepsnos jonizavimo detektoriumi ir vientisas/išsišakojęs purkštuvas, - kolonėlė (stulpelis), leidžianti gerai atskirti kanabinoidus, pavyzdžiui, stiklinė kapiliarinė kolonėlė, 25 m ilgio ir 0,22 mm diametro, impregnuota 5 % bepole fenilmetilksiloksano faze. b) Kalibravimo ribos Ne mažiau kaip trys punktai taikant A procedūrą ir penki punktai taikant B procedūrą, įskaitant punktus 0,004 ir 0,50 mg/ml Δ9-THC ekstrahavimo tirpale. c) Eksperimento sąlygos Kaip pavyzdys a punkte minimai kolonėlei pateikiamos šios sąlygos: krosnelės temperatūra: | 260 °C | purkštuvo temperatūra: | 300 °C | detektoriaus temperatūra: | 300 °C | d) Purkštuvo tūris: 1 μl 4. Rezultatai Duomenys turi būti nurodyti dešimtaine trupmena Δ9-THC gramais šimte gramų analitinio mėginio, išdžiovinto iki pastovaus svorio. Taikoma 0,03 g 100 g paklaida. - A procedūra: vienas nustatymas vienam tiriamam mėginiui. Tačiau jeigu gautas rezultatas viršija Reglamento (EB) Nr. 1251/1999 5a straipsnio 1 dalies antroje pastraipoje nustatytą ribą, kiekvienas mėginys turi būti tiriamas antrą kartą ir abiejų nustatymų vidutinė reikšmė yra galutinis rezultatas, - B procedūra: rezultatas atitinka kiekvieno mėginio dviejų nustatymų vidutinę reikšmę. " --------------------------------------------------